52. schôdza NR SR - 5.deň - A. dopoludnia
Dátum: 2026-06-01
Poslanec: Števulová, Zuzana (PS)
Druh vystúpenia: Vystúpenie v rozprave

Vnútra, ktorý novelizuje zákon o prevencii kriminality. Jeho podstatou vlastne je okrem iného, že sa napríklad zavádza akreditácia preventívnych programov, ktoré potom následne bude možné dostať dotácie. A všetko by to bolo v poriadku, nebolo by to kontroverzné. Keby predkladateľom tejto novely nebol zrovna Matúš Ujšček, najneschopnejší minister vnútra Slovenskej republiky v dejinách a človek, ktorého meno sa naozaj spája s takými prešľapmi, ako je nevyzdvihnutie pošty v elektronickej schránke a následné vylobovanie na ministerstve spravodlivosti, že sa zmení celé doručovanie kontumačného rozsudku. Tento návrh zákona tu budeme mať v druhom čítaní hneď po tejto novele, alebo ignorovanie odborov aj Úradu na ochranu oznamovateľov protispoločenskej činnosti a vytrvalé robenie krokov voči vyšetrovateľom v rozpore s platnou legislatívou. A potom teda ďalšie a ďalšie škandály tohto ministra vnútra, ktorý teda tu dnes sedí a predkladá tento zákon. Naozaj jeho kroky a jeho osoba, všetko to, čo robí na ministerstve vnútra a akým spôsobom komunikuje, sú všetko iné, len nie prevencia kriminality. A preto je veľmi úsmevné a až tragikomické, že on je zrovna predkladateľom tohto návrhu zákona. Pretože máme tu na jednej strane ministra vnútra, ktorý má pod sebou Policajný zbor, celé ministerstvo vnútra, ktoré by v podstate od rána do večera nemali robiť nič iné, len realizovať činnosti, ktoré budú predchádzať tomu, aby ľudia na Slovensku alebo teda mimo Slovenska s dopadom na Slovensko páchali trestnú činnosť a inú protispoločenskú činnosť. Ale oni robia pravý opak. A ja sa teda pýtam, že ako to teda v praxi, aký to bude mať dopad, lebo my si tu zavedieme – stále vravím, na tom nie je nič problematické. Podobná schéma funguje na ministerstve spravodlivosti, že máte akreditované programy na pomoc obetiam trestných činov a keď máte tú akreditáciu, dostanete finančné prostriedky cez dotáciu. A teda pointa, že teda, keď budeme mať akreditované programy na prevenciu proti kriminalite a inej protispoločenskej činnosti a dostanú dotáciu zo štátneho rozpočtu ministerstva a teda z peňazí všetkých daňových poplatníkov. Ale ako to bude fungovať, keď Slovenská republika na jednej strane dá dotácie subjektom, ktoré budú akreditované na to, aby robili programy zamerané na prevenciu kriminality a na druhej strane im celá táto vládna koalícia na čele s ministrami spravodlivosti a vnútra hádže polená pod nohy a preventívnym programom ministra vnútra je roast show, na ktorej vystupuje spevák, ktorý spieva o alkoholizme, ktorý bol trestne stíhaný kvôli kokaínu a ktorý sa stal známym ako taxikár, ktorý sa svojej klientke vyhrážal znásilnením. Prosím vás, to ako funguje ako prevencia kriminality? Toto býval minister vnútra, ktorý sa odváži prísť do parlamentu a predložiť novelu zákona, ktorá sa originálne volá, že o prevencii kriminality. A má za sebou takéto škandály. Tak tu by sa normálne ten minister vnútra mal postaviť a povedať nám všetkým, že ako chce reálne, reálne. On povedal, že, že, že táto novela zvýši efektívnosť prevencie. No ja chcem vidieť tú efektívnosť prevencie. Efektívnosť prevencie, keď vláda tejto krajiny nerobí nič iné, len povzbudzuje kriminalitu. Znižuje sadzby kriminálnikom, ktorí potom beztrestne kradnú, beztrestne rozdávajú dotácie na súkromné haciendy a podobne, znižujú tresty a zvyšujú hranice škody, kedy závažné veci najmä v daňovej kriminalite prestanú byť trestné a tým pádom sa ľuďom viac oplatí neplatiť dane. Vždy to ľudia na jednej strane robia všetko toto. Pán minister, vy inak počúvate? Chcete sa vyjadriť? To je inak úplne neuveriteľné, že my by sme sa tu aj chceli baviť s ministrom vnútra o prevencii kriminality. Nielen o technickej akreditácii nejakých projektov, ale o tom, čo vlastne vôbec tá prevencia kriminality je a ako ju ide štát robiť. A pán minister vnútra nič. On si to tak zamrmle – efektívnosť kriminality – a potom sa tu celý čas baví. Ale mňa by naozaj zaujímalo, ako minister vnútra vníma legislatívne kroky tejto vlády, ktoré trestnou novelou znížili sadzby za ekonomické trestné činy, znížili hranice škody, priviedli krajinu k situácii, že sa nestíha korupcia na najvyšších miestach, na čo upozornil aj generálny prokurátor, priviedli Slovensko k situácii, že sem musela prísť na jeseň európska hlavná prokurátorka Laura Kövesi, povedať nám o tom, že nestíhame daňovú trestnú činnosť s dosahom na Slovensko a dnes teda na finančnej správe po mesiacoch zapierania predstavili daňový štít, či ako to nazvali, lebo prosto tieňová ekonomika na Slovensku dosahuje – nepamätám si už, koľko povedali tú sumu, určite to tu môže odznieť. Ale bolo to v miliónoch. Tak títo ľudia, ktorí spôsobili toto, čo je vlastne priamo v rozpore s prevenciou kriminality, to je povzbudzovanie kriminality, a dokazujú to aj tým, že sme tu mali pred chvíľou rozsiahlu rozpravu k novele sankcií za priestupky, kde priznali, že doterajšie sankcie za priestupky nefungujú, že ich treba zvýšiť, lebo žiaľ, no, oplatí sa. Tak títo ľudia robia všetko preto, aby ich vláda a pôsobenie a dopady ich vládnej politiky nepôsobili preventívne voči korupcii. A zároveň tu chcú akreditovať programy, ktoré majú asi za nich alebo napriek tejto vláde. To budú programy, že niekto tu vymyslí geniálny program, ktorý napriek tejto vláde, napriek jej činnosti bude pôsobiť preventívne proti páchateľom korupcie. No to by som chcela vidieť. A hlavne by som chcela vidieť, že ako takýto program, ktorý by naozaj mal výsledky v boji proti korupcii na najvyšších miestach, napríklad pri prideľovaní dotácií na súkromné haciendy kamošom, ako by takýto program bol z tohto vášho nového programu akreditovaného podporený. To by som naozaj chcela vidieť, ako táto vláda podporí niečo, čo pôjde proti ich záujmom. Alebo si vezmime inštitút kajúcnika. Cieľom tejto vlády je zničiť inštitút spolupracujúceho obvineného, aby ho vôbec nebolo možné použiť účinne v boji proti mafii, lebo potrebujú svojich kamošov vysekať, že áno, obžalovaného pána Tibora Gašpara. Ale to je jedno, prosto to, čo robia s kajúcnikmi, cieľom, dopadom tejto novely, ktorú tu tiež máme po tomto bode ministra vnútra na programe, bude to, že úplne znefunkční používanie spolupracujúceho obvineného. Tým pádom bude ťažšie dokazovať nielen organizovanú mafiánsku trestnú činnosť, ale práve takúto korupciu. Napríklad, keď policajný prezident sa dohodne s nejakým oligarchom a vydá políciu mafii, tak to bude ťažšie dokazovať, keď sa nebude dať, keď by nastal takýto hypotetický prípad v slovenskej dennej realite. Tak takýto prípad sa už bude oveľa ťažšie dokazovať, keď bude inštitút kajúcnika znefunkčnený. Čiže vy robíte toto a na druhej strane sa tu tvárite, že idete zefektívňovať prevenciu kriminality. To ako ide dokopy? Pán minister vnútra, vy by ste mali byť na čele tej prevencie kriminality. Vy by ste mali byť na čele. Ale viete, čo ste napríklad urobili a doteraz ste nezodpovedali? Ako napríklad idete pôsobiť preventívne, aby sa tu nepáchala tá najťažšia kriminalita? Napríklad vo vzťahu k ženám alebo k deťom. My sme sa mimochodom, pán minister, boli stretnúť s pani policajnou prezidentkou, lebo nás trápi to, koľko žien je zavraždených rukou svojho partnera alebo manžela. Ju to trápi tiež. Ona povedala, že tých prípadov za minulý rok je 17. To znamená, že v niektorých mesiacoch aj dve ženy, aj viac, zahynú rukou partnera alebo manžela. Naposledy to bola dokonca tehotná žena a svedkom bol 12-ročný chlapec, ktorý deň predtým volal políciu. Deň predtým. A ja sa pýtam, pán minister vnútra, čo idete robiť a prečo doteraz ste nám nepredstavili žiadnu prevenciu násilia páchaného na ženách a deťoch? Namiesto toho, ako sme to tu už počuli, sme tu museli odvracať následky vašej trestnej novely, ktorá presadila skrátenie premlčania pri znásilnení. Vy ste minister vnútra. Vy by ste s tým mali niečo robiť. Vy by ste mali považovať za škandál, že toľko žien umiera rukou svojho partnera alebo manžela. Pán minister vnútra, 17 žien, jedna z nich napríklad tehotná. To vás vôbec netrápi? A ako idete riešiť prevenciu pred takýmto násilím? To sme od vás doteraz nepočuli. Nič, ani slovo. Nič. Pán spravodajca aj pán minister – zjavne ich trápi niečo úplne iné ako 17 žien, ktoré umreli rukou svojho partnera, jedna z nich tehotná. V pohode. V pohode, bavte sa ďalej, však to asi nespadá pod agendu tejto vlády. Ale niet sa čo čudovať, lebo ja len pripomínam, že v dôsledku toho, čo robí pán minister vnútra, a v dôsledku jeho osobnej pomsty, sme tu v decembri čelili tomu, že sa mal zrušiť aj Úrad na ochranu oznamovateľov protispoločenskej činnosti a mal z neho vzniknúť iný úrad, ktorý mal riešiť práva obetí trestných činov. A vy ste tvrdili aj s ministrom spravodlivosti, že tie obete potrebujú rázny zásah, že ich práva sú naozaj veľmi, veľmi porušované. A potom vás stopla Európska komisia a už zrazu pre obete nie je nič potrebné spraviť. Ale prevencia kriminality predsa súvisí s právami obetí, lebo keď nebude kriminalita, keď sa bude znižovať kriminalita, tým menej obetí predsa bude. Takže láskavo namiesto toho bavenia by ste sem mohli prísť a mohli by ste nám povedať, ako bude vyzerať lepšia prevencia kriminality, keď bude táto novela schválená. Aké akreditované programy chcete mať a ako ich budete vy osobne ako minister vnútra podporovať? Ako budete osobne bojovať proti narastajúcej kriminalite, ktorá sa týka femicíd, vražd žien? To by som chcela vedieť. A aké akreditované programy budete mať, pretože ja sa bojím, že po príklade s Reném Rendy sa tu môžeme dočkať toho, že akreditovaný program na prevenciu násilia na ženách budú robiť násilníci na ženách. A to nie je nepredstaviteľné. René Rendy predsa bol taxikárom, ktorý sa vyhrážal znásilnením svojej klientke. Pán minister vnútra, ja by som bola rada, keby ste na takéto otázky pri príležitosti toho, že tu máme novelu zákona o prevencii kriminality, odpovedali. Úplne neuveriteľné, no. Jeho to vôbec netrápi. Dobre. A tiež by ste mali odpovedať, že aké akreditované programy budú efektívne, aký môže byť akreditovaný program, čo by mal mať program, ktorý bude efektívny v prevencii kriminality vo forme korupcie na najvyšších miestach, a aké parametre by mal mať program, ktorý zabráni rozkrádaniu zdrojov v PPAčke? To by napríklad som chcela vedieť, že čo si vy predstavujete, čo by taký program mal urobiť. Ako zabrániť rozkrádaniu zdrojov v PPAčke? Nič. Alebo teda by som chcela vidieť, že ako bude vyzerať preventívny program, ktorý zabráni takému konaniu, za aké bola odsúdená Ako zabrániť rozkrádaniu zdrojov v prípačke? Nič, alebo teda by som chcela vidieť, že ako bude vyzerať preventívny program, ktorý zabráni takému konaniu, za aké bola odsúdená právoplatne pani Rošková? Alebo neprávoplatne Brhelovci v kauze Mýtnik a pripomeňme si ďalšie a ďalšie. Môžete tu v rámci rozpravy, kolegovia, vyzývam vás, pripomenúť všetky veľké kauzy, kde bol niekto spojený s touto vládnou koalíciou alebo jednotlivými stranami. Obvinený, obžalovaný alebo dokonca odsúdený, máme tu neprávoplatne odsúdeného bývalého špeciálneho prokurátora. V tej druhej kauze prvostupňovo je odsúdený a chcela by som vedieť, že aký, ako si predstavujete preventívny program, ktorý zabráni korupcii špeciálneho prokurátora. To je napríklad legitímna otázka. Však máme tu neprávoplatne odsúdeného bývalého špeciálneho prokurátora. Tak. Ja by som predpokladala, že keď niekto navrhuje novelu zákona o prevencii kriminality, tak bude mať aj jasno v tom, že ako budú vyzerať tie akreditované preventívne programy a načo chce použiť prostriedky na prideľovanie dotácií na tieto akreditované preventívne programy. Napríklad, čo bude základ a ktoré budú tie oblasti kriminality, ktoré budete chcieť podporiť ako prvé. To sú napríklad otázky, na ktoré by ste mohli a mali ako minister vnútra odpovedať a ja vás vyzývam, aby ste sa sem postavili a aby ste nám to povedali. Nielen zamrmlali technické informácie o tom, čo sa týmto zákonom ide prijať. To si všetci vieme predstaviť a vieme si to prečítať v tej dôvodovej správe. Ale nás zaujímajú konkrétne preventívne programy, ich parametre a to, ako budú fungovať a proti akej kriminalite si predstavujete, že budete bojovať. To chceme vedieť. Pár príkladov som vám tu povedala a vyzývam vás, kolegovia. Máme ešte dostatok času v rozprave. Ja sa možno tiež ešte prihlásim, aby sme takéto otázky ministrovi vnútra, ktorý má byť na čele prevencie kriminality, položili, pretože niekto by mu mal asi vysvetliť, čo to znamená byť ministrom vnútra. Že to nie je o tom, že budem chodiť pozerať F1 a potom sa tváriť, že tam riešim šikanu tých pilotov, nie. O tom nie je funkcia ministra vnútra, ani o trolovaní za obrazovkou. Funkcia ministra vnútra je o bezpečnosti tejto krajiny a všetkých jej obyvateľov a zdôrazňujem obyvateliek. Preto by ste mali každý deň vstávať a to by ste mali každý deň robiť. A zjavne to nerobíte a preto je našou úlohou vám pripomínať, čo by ste mali robiť a pýtať sa vás, kedy sa konečne ako minister vnútra začnete prevencii kriminality venovať. Ďakujem. Ďakujem pekne, pani poslankyňa, na